Асноўны артыкул: **Грамадзянская вайна ў Емене**

30 снежня 2020 года самалёт з членамі нядаўна сфармаванага еменскага ўрада прызямліўся ў міжнародным аэрапорце Адэна на паўднёвым захадзе Емена. Калі пасажыры высадзіліся, раздаліся выбухі і стральба, у выніку чаго 25 чалавек загінулі і 110 атрымалі раненні. Ніхто з пасажыраў не пацярпеў у выніку нападу, а члены еменскага кабінета былі хутка дастаўлены ў палац Машык. Пазней побач з палацам адбылася другая атака, калі будынак падвергнуўся атацы беспілотнікаў.

Перадгісторыя
-------------

Каб справіцца з канфліктамі і супярэчнасцямі паміж урадам Емена і сепаратысцкім Паўднёвым пераходным саветам, пры падтрымцы суседняй Саудаўскай Аравіі быў сфармаваны новы кабінет міністраў. Урад краіны грунтаваўся ў горадзе Адэн, што стаў часовай сталіцай міжнародна прызнаных уладаў пасля захопу горада Сана ў 2014 годзе паўстанцамі-хусітамі. Пры гэтым у апошні час урад Емена звычайна вёў сваю дзейнасць у выгнанні з Саудаўскай Аравіі.

Пасля таго, як у пачатку снежня было абвешчана аб стварэнні новага кабінета з 24 міністраў, новы ўрад на чале з прэм’ер-міністрам Саідам прыведзены да прысягі прэзідэнтам Хадзі 26 снежня ў сталіцы Саудаўскай Аравіі Эр-Рыядзе. Нядаўна сфармаваны і міжнародна прызнаны ўрад планаваў трансляваць па тэлебачанні сваё вяртанне з Саудаўскай Аравіі ў Емен, каб даць зразумець сваім грамадзянам, што «іх праблемы будуць вырашаны».

Атака
-----

Самалёт з новым урадам, уключаючы прэм’ер-міністра і пасла Саудаўскай Аравіі ў Емене, прызямліўся ў аэрапорце Адэна. Падчас пасадкі самалёта ў зале прылётаў аэрапорта адбыліся два магутныя выбухі. Пасля гэтага група ўзброеных баевікоў адкрыла агонь па аэрапорце.

Прынамсі 27 чалавек загінулі і больш за 110 атрымалі раненні. Сярод ахвяр былі гуманітарныя работнікі і афіцыйныя асобы. Загінулі рэпарцёр еменскага тэлебачання Belqees і трое супрацоўнікаў Міжнароднага камітэта Чырвонага Крыжа, уключаючы двух еменцаў і аднаго руандыйца; трое іншых атрымалі раненні. Таксама былі параненыя 10 журналістаў. Аднак усе пасажыры ўрадавага самалёта не пацярпелі, бо яшчэ не выйшлі з самалёта, а знаходзіліся на борце. Яны былі дастаўленыя ў бяспечнае месца. Пасля тэракту целы загінулых былі выяўленыя кінутымі на ўзлётна-пасадачнай паласе і ў іншых месцах аэрапорта.

Наступствы
----------

Міністр інфармацыі Емена першапачаткова абвінаваціў у нападзе хусітаў, але групоўка адмаўляе сваю датычнасць. Падазрэнні таксама ўпалі на баевікоў Аль-Каіды. Пазней яшчэ адзін выбух пачуўся вакол палаца Машык, прэзідэнцкага палаца ў Адэне, куды пасля нападу на аэрапорт быў пераведзены нядаўна сфармаваны кабінет Емена.

Зноскі
------

1. ↑  Mukhashaf, Mohammed.  Twenty-two killed in attack on Aden airport after new Yemen cabinet lands **(нявызн.)**, *Reuters* (30 December 2020).
2. ↑  Blasts hit Yemen's Aden airport as new unity government arrives **(нявызн.)**, *Al Jazeera English* (30 December 2020).
3. ↑  New Yemen gov't sworn in after Saudi-brokered power-sharing deal **(нявызн.)**, *Al Jazeera English* (26 December 2020).
4. ↑  Al-Batati, Saeed.  Yemen's new government sworn in, ending months of wrangling **(нявызн.)**, *Arab News* (26 December 2020).
5. ↑  Yemen: Deadly blast as new government arrives at Aden airport **(нявызн.)** (30 December 2020).
6. ↑  Al-Batati, Saeed.  27 dead, dozens wounded in deadly attack on Aden airport **(нявызн.)**, *Arab News* (30 December 2020).
7. ↑  Taha, Rawad.  Yemeni military intercepts explosive-laden drone near Aden's presidential palace **(нявызн.)**, *Al Arabiya English* (30 December 2020).
8. ↑  Yemen's PM condemns 'treacherous, cowardly' Aden airport attack **(нявызн.)**, *Al Jazeera English* (30 December 2020). Праверана 30 December 2020.
9. ↑  Spencer, Richard.  Attack on Yemen airport kills 25 **(нявызн.)**, *The Times* (30 December 2020).
10. ↑  Suspected al-Qaeda gunmen kill five south Yemen separatists **(нявызн.)**. *Middle East Eye* (7 снежня 2020). Праверана 1 January 2021.
11. ↑  Al-Haj, Ahmed.  Yemeni officials: Blast at Aden airport kills 25, wounds 110 **(нявызн.)**, *Associated Press* (30 December 2020).

Спасылкі
--------

* РОССИЙСКАЯ ГАЗЕТА — Четвертый взрыв прогремел в йеменском Адене
* ИЗВЕСТИЯ — В аэропорту в Йемене в момент прибытия правительства произошел взрыв
* РИА НОВОСТИ — В Адене у правительственного дворца прогремел взрыв
* ГАЗЕТА «МОСКОВСКИЙ КОМСОМОЛЕЦ» — Второй теракт в Адене: произошел взрыв у дворца правительства Йемена